[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Reedel, 24. jaanuaril kogunes Saalemi kirikusse suur hulk inimesi, et saata Aivar Raudver (26. aprill 1955 \u2013 15. jaanuar 2020) maise ra\u0308nnaku viimsele teekonnale."}, {"text_idx": "#000005", "text": "[pullquote]Seal, kus paljud on kaotanud elu sihi ja jo\u0303u, leidis Aivar uue elu.[/pullquote]Eesti EKB Koguduste Liidu president Erki Tamm kasutas ja\u0308relhu\u0308u\u0308des Luuka evangeeliumis kirjeldatud Jeesuse ta\u0308hendamisso\u0303na halastajast samaarlasest. \u201eU\u0308ks inimene la\u0308ks Jeruusalemmast alla Jeeriko poole ja sattus teero\u0308o\u0308vlite ka\u0308tte.\u201d Jutustus na\u0308itab erinevat suhtumist kannatajasse ja viimaks ku\u0308sib Jeesus, kes neist kolmest oli ligimene inimesele? Seadusetundja vastas: \u201eSee, kes tema peale halastas.\u201d Jeesus u\u0308tles talle: \u201eSiis mine ja tee sina no\u0303ndasamuti!\u201d Kujund teero\u0308o\u0308vlite ka\u0308tte sattumisest kirjeldab ha\u0308sti ka u\u0308ht ajaja\u0308rku Aivari elus, aga tema edaspidine elu omandas ta\u0308iesti uue kvaliteedi, kui ta ise muutus ligimeseks, kes ma\u0308rkas ja asus aitama inimesi sarnastes oludes, kus ta ise oli viibinud. Allpool saab lugeda Erki Tamme enamva\u0308hem so\u0303naso\u0303naliselt, kuid siiski va\u0308heste so\u0303naseade muudatustega, vahendatud ja\u0308relhu\u0308u\u0308et."}, {"text_idx": "#000007", "text": "Piibli lugu ra\u0308a\u0308gib ligiolemise vajadusest ja valusast kogemusest, et inimene vo\u0303ib ko\u0303ige kriitilisemates olukordades u\u0308ksinda ja\u0308a\u0308da. Ma ei ole kuulnud Aivarit ra\u0308a\u0308kimas oma lapsepo\u0303lvest. Aga ligiolemisest tundis ta to\u0303ena\u0308oliselt juba siis puudust. Aivari su\u0308nnikodu ja\u0308a\u0308b soo serva Rehemaa ku\u0308las, Saarde vallas, Pa\u0308rnumaal. Oma pa\u0308ris isa ta ei tundudki ja oli ema kasvatada. Ema to\u0308o\u0308tas karjatalitajana ja oli sageli kodust a\u0308ra. Aivar meenutas oma noorusaega, mis oli ta\u0308is seikluseid, toredaid kogemusi, aga ka nooruse rumalusest su\u0308ndinud eksimusi. Aivar lo\u0303petas po\u0303hikooli Tori la\u0308hedal Virula 8-klassilises koolis ning 1974. aastal Paide 25. kutsekeskkooli. Hiljem o\u0303ppis ta veel Tihemetsa Sovhoostehnikumi kaugo\u0303ppes tehnik-mehhaanikuks. Esimene to\u0308o\u0308koht asus Va\u0308ndra EPT-s."}, {"text_idx": "#000009", "text": "Uus periood algas mitmeski mo\u0303ttes 1993. aastal, kui Aivar ja Olga kolisid perega Soome elama. Mo\u0303tted olid ilusad, lootused head, aga ko\u0303ik ei la\u0308inud nii nagu Aivar oli mo\u0303elnud. See ro\u0308o\u0308vel, kes inimest seesmiselt eksitab ja meelitab, juhtis Aivaritki tegema valesid valikuid, mis lo\u0303ppesid Soome vanglas. Enamusel meist on keeruline mo\u0303ista, mida ta\u0308hendas see Aivarile ja nende perele. Kuid just seal oma elu ko\u0303ige pimedamas kohas paistis Aivari ellu u\u0308ks valgus. Tema ligi astusid so\u0303na otseses mo\u0303ttes kaks Samaaria meest: vanglakaplan Aulis Pallaskalju ja Soome Samaaria juhataja Krister Lindberg. Seal, kus paljud on kaotanud elu sihi ja jo\u0303u, leidis Aivar uue elu. Millise hinnaga?! Seda oskas ta ise ko\u0303ige paremini hiljem hinnata ja seda olete ka teie na\u0308inud. Aivar ristiti Soomes, Porvoo nelipu\u0308hikoguduses. Ta ja\u0308tkas praktikat Soome Samaarias."}, {"text_idx": "#000010", "text": "Eestisse naasmise ja\u0308rel tutvus ta Pa\u0308rnu Samaaria juhataja Kalju Po\u0303ldroosiga, kes andis talle vo\u0303imaluse Soomes alustatud to\u0308o\u0308ga ja\u0308tkamiseks. Kuigi ta teenis aastaid Lihula kogudust ja 2017. aastal la\u0308ks poolteiseks aastaks pastorina Kanadasse Vancouveri Eesti U\u0308hendatud Baptisti kogudust teenima, ja\u0308i Aivar ikkagi eelko\u0303ige halastajaks Samaaria meheks. Aivar oli kogenud kui habras vo\u0303ib olla elutee. Kui kergelt vo\u0303ib eksida teelt ning kaotada lootuse tagasi po\u0308o\u0308rdumiseks o\u0303igele teele. Sellepa\u0308rast Jeesus jutustaski selle loo. Me ei suuda seda teed u\u0308ksi leida. Me vajame neid, kes astuks meie ligi inimestena ja saaks meile ligimiseks. Ta u\u0308tleks: a\u0308ra anna alla, to\u0303use u\u0308les, la\u0308hme edasi. Ta sirutab sinu poole ka\u0308ed."}, {"text_idx": "#000011", "text": "Siin on ta\u0308na neid, kelle jaoks tegi Aivar seda so\u0303na otseses mo\u0303ttes. A\u0308ra ja\u0308a\u0308 siia, to\u0303use u\u0308les, la\u0308hme edasi. Ma usun, et Jumalal on sinu jaoks midagi paremat."}, {"text_idx": "#000012", "text": "Aastaid tagasi, kui Kalju koguduse pastorina Kalamajas Jumal juhtis mind kokku meestega, kes olid samamoodi tolle ro\u0308o\u0308vli poolt eksitatud, siis u\u0308hel korral ma vajasin Aivari abi. Ta vo\u0303ttis vastu mehe, kellel puudus isikukood, kes oli aastaid olnud kodutu Tallinnas. Kes so\u0303i, mis juhtus. Jo\u0303i, mis natukenegi hingevalu leevendada aitas. Tema olukord oli ebao\u0303nn. Kui ma mo\u0303niaeg pa\u0308rast seda sama meest Samaarias na\u0308gin, ra\u0308a\u0308kis ta, et esimestel na\u0308dalatel hakkasid ta silmad eritama mingit liimitaolist ollust. Mo\u0303ne aja pa\u0308rast hakkas ta ma\u0308rkama, et maailmas on peale halli ka teisi va\u0308rve. Selle oli ta peaaegu unustanud."}, {"text_idx": "#000013", "text": "Erki Tamme ko\u0303ne katkestas viivuks lu\u0308hike katkend Radari telesaatest, milles Aivar ra\u0308a\u0308kis reporteri ku\u0308simustele vastates muuhulgas:"}, {"text_idx": "#000015", "text": "Vaatasin seda saadet mitu ja mitu korda u\u0308le. La\u0308kitasin seda mitmetele so\u0303pradele ja iga kord see puudutas. Aivar oli ligimene. Me vajame siin maailmas elades kriitilistel hetkedel inimesi, kes astuvad ligi, kes ei po\u0303lga meid a\u0308ra, kes usuvad meisse ja to\u0303stavad esile parimat."}, {"text_idx": "#000016", "text": "Jeesus ise oli ja on praegugi selles maailmas heaks samaarlaseks. Ta tahab taastada meis usu, et oleme va\u0308a\u0308rtuslikud Jumala pojad ja tu\u0308tred. Ta andis oma elu meie heaks, teades ka seda, et mitte ko\u0303ik ei vo\u0303ta seda kingitust vastu. Kuid need, kes tema so\u0303braks saavad, saavad jo\u0303u, saavad uue vo\u0303imaluse, saavad kellegi, kellega koos la\u0308bi vo\u0303idelda sellest elust, igavesse ellu. Keegi on veel, kes ei ole kaotanud meisse usku, keegi on veel, kes hoolib, kes armastab. Jeesusesse Kristusesse uskumise va\u0308gi taastab meid ja annab meile jo\u0303u minna selle koha pealt edasi, kus me ta\u0308na oleme."}]